
REZUMATUL CAPITOLELOR 


PRECEDENTE 


Doi tineri francezi Valentin si Luis debarcá în Chile, plecaţi 
fiind în căutarea aventurilor şi a unei frumoaso chiliene, Dona 
Rosario del Valle, de care este îndrăgostit Luis de Prebois- 
Crance. 

In aceiaşi vreme, la Santiago de Chile, un grup de zece 
patrişti, făcând parte din „Inimile întunecate”, este condamnat la 
moarte, din ordinul generalului Bustamente. 

Don Tadeo de Leon, şeful patrioţilor, scapă însă cu o rană 
superficială. In momentul când să fugă însă, este răpit de doi 
oameni, care-l duc în casa curtezanei Linda - fosta lui soţie pe 
vremuri - vrând să-l întrebe unde se află fata lor. 

In timp ce mai e leşinat, Don Tadeo e privit cu ură de Linda, 
care exclamă „Trebuie să-l fac să suporte flăcările iadului...” 

Ura Lindei este nemărginită, aflând că Don Tadeo iubeşte pe 
alta, pe Dona Rosario del Valle. Dispune ca rivala să fie omorâtă 
şi totodată cheamă şi complicii dându-le ordin ca Don Tadeo să 
fie executat. 

Salvarea soseşte în ultima secundă. Şeful salvatorilor este Don 
Gregorio Peralta, un însufleţit membru al patrioţilor supranumit 
„Regele Întunericului”. Don Tadeo, este salvat, dar aducându-şi 
aminte de cuvintele de ură şoptite de Linda că Dona Rosario va fi 
ucisă, aleargă împreună cu salvatorii săi, într-o fugă nebună, 
spre locuinţa Donei Rosario. 

Intre timp intră în acţiune si cei doi fraţi francezi Valentin si 
Luis, care sunt în căutarea frumoasei chiliene Dona Rosario del 
Valle. 

Don Pedro ajunge la Santiago, iar generalul Bustamente pune 
la cale un joc dublu pentru a-i deruta pe inamici. 

După o hotărâre rapidă, pleacă la „Quinta Verde” ca să 
pătrundă în cuibul „Inimilor întunecate”, dar preşedintele 
dispune ca să fie omorât. Intre timp Luis şi Valentin, care îşi 


transformá numele ín Buffalo Bill, plec spre Araucania. 


(Continuarea capitolului 20 ,Machi - vrájitorul”, din 
numarul 4). 


Un freamát de uimire şi teamă strábátu pe cei de faţă. 

— Eu? strigă vraciul uimit. 

— D-ta! făcu Buffalo, aruncând asupra lui o privire care-l făcu 
să tresară. 

— Străine, făcu Trangoil Lannec, degeaba intervii pentru mine. 
Fraţii mei mă cred vinovat şi deşi sunt nevinovat, trebuie să mor. 

— Asta e absurd. 

— Acest om e vinovat, întări vraciul. 

— Haide să sfársim, ucideţi-mă, porunci Trangoil Lannec. 

— Ce spun fraţii mei? întrebă Curumilla. 

— Marele medic muruchi să dovedească adevărul spuselor 
sale, răspunseră războinicii într-un singur glas. 

Ei îl iubeau pe Trangoil Lannec şi doreau din toată inima să nu 
fie ucis. Pe de altă parte aveau împotriva vraciului o ură grozavă 
pe care numai spaima adâncă ce le-o inspira el, făcea s-o 
ascundă. N 

Buffalo Bill descálecá si toată lumea tácu. Isi scoabe sabia din 
teacă, o făcu sá steclească în razele soarelui si spuse: 

— Vedeţi sabia asta? Mi-o voi împlânta în gură până la mâner. 
Dacă Trangoil Lannec e vinovat, voi muri; dacă însă, aşa cum 
sunt eu sigur, e nevinovat, Pillian îmi va ajuta să-mi scot sabia 
din corp, fără a fi suferit nici cea mai mică zgárieturá. 

— Fratele meu a vorbit ca un războinic curajos, spuse 
Curumilla. Aşteptăm! 

— Fratele meu vrea să se omoare pentru mine? strigă 
Trangoil. Nu îngădui... 

— Pillian e singurul judecător! răspunse Buffalo Bill cu un aer 
de convingere, minunat de bine jucat. 

Cei doi tineri schimbară o privire, apoi ex-saltimbancul luă 
acea poziţie atât de dragă artiştilor de circ, duse sabia la gura şi 
în câteva secunde o înghiţi până în mâner. In timp ce executa 
această. „minune” indienii îl priveau cu spaimă, fără să 
îndrăznească să răsufle măcar, neintelegánd cum poate un om 
să facă aşa ceva şi să nu moară pe loc. Buffalo se-nvârti în 
călcâie, pentru ca toată lumea să-şi dea seama de realitatea 
faptului, apoi, fără să se grăbească, scoase lama din gură, tot 
atât de strălucitoare, precum o scoase din teacă. 


Un strigát de entuziasm scápá din toate gurile. 

Era o adevărată minune. 

— Mai am să vă cer ceva, făcu scamatorul. V-am dovedit, nu-i 
aşa, că şeful nu e vinovat? 

— Da, da... Faţa palidă e un mare medic si Pillian îl iubeşte! 
strigă mulţimea. 

— Acum sá dovedească şi vrăjitorul vostru că nu l-am 
calomniat şi că n-a ucis el pe Apo Ulmen. Şeful mort era un 
războinic renumit şi deci trebuie să fie răzbunat. 

— Da, glăsuiră războinicii, trebuie să fie răzbunat! 

— Fratele meu vorbeşte bine, făcu Curumilla; vraciul sá 
dovedească. 

Nenorocitul vrăjitor se văzu pierdut şi îngălbeni, o sudoare 
rece îi inundă tâmplele şi un fior îi agită corpul. 

— Omul acesta e un înşelător, spuse el. Isi bate joc de voi! 

— Poate! Dar acum imită-mă! răspunse Buffalo Bill. 

— Tine, făcu Curumilla, întinzându-i o sabie.. Dacă esti 
nevinovat, Pillian te va ocroti aşa precum la ocrotit şi pe fratele 
meu alb. 

— Caramba, Pillian ocroteşte întotdeauna pe cei nevinovaţi şi 
d-ta poţi dovedi acum! ironiză veselul ştrengar. Machiul arunca în 
jurul lui o privire deznădăjduită. In ochii tuturora citi curiozitate şi 
nerăbdare. Nenorocitul înţelese că nimeni nu-l mai poate ajuta, 
aşa că se hotărî pe dată. 

Va muri aşa precum trăise: înşelând mulţimea. 

— Nu mi-e teamă de nimic. Lama asta n-are putere asupra 
mea. Vreti sá vă dovedesc? Bine, vă ascult, dar să ştiţi că Pillian 
e supărat de purtarea ce-o aveţi cu mine şi se va răzbuna 
trimitándu-vá pe cap, fel de fel de necazuri. 

Indienii tresăriră, sováind. De multi ani ascultau profetiile lui: 
acum le era teamă. Buffalo Bill înţelese ce se petrece în inima 
lor, de aceia interveni: 

— Fraţii mei să n-aibă nici o grijă. Nu-i paşte nici o nenorocire. 
Omul acesta a vorbit aşa pentru că îi e frică de moarte. El ştie că 
e vinovat şi că Pillian nu-l va ocroti. 

Vraciul îi aruncă o privire plină de ură, apucă sabia şi repede 
ca gândul o înghiţi. Un val de sânge negru îi tásni din gură, 
deschise ochii mari, făcu doi paşi înainte şi căzu jos. 

Când se îngrămădiră în jurul lui, indienii văzură că e mort. 

— Să fie aruncat vulturilor câinele acesta mincinos, porunci 
Curumilla, lovindu-l cu piciorul. 


— Suntem frati pe viatá si pe moarte, strigá Trangoil Lannec, 
îmbrăţişându-l pe Buffalo Bill. 

— Buffalo, ai salvat viata unui prieten, spuse Luis, strángánd 
mána prietenului sáu. 

— Dar am ucis un altul... acesta era însă vinovat! 


Cap. 21 


Funeraliile unui sef indian 


Putin câte putin, emotia pricinuită de moartea machiului se 
potoli si ordinea se restabili. Curumilla si Trangoil Lannec, uitánd 
de orice ură, se îmbrăţişară fráteste, în aplauzele fericite ale 
războinicilor, care iubeau pe cei doi şefi: 

— Acum, când tata este răzbunat, putem să-i îngropăm trupul, 
observă Curumilla. 

Apoi, înaintând spre străini, le spuse: 

— Feţele palide vor asista la funerarii? 

— Da, răspunse Luis. 

— Toldo al meu e mare. Fraţii mei îmi vor face cinstea să 
locuiască în el. 

Luis voi să răspundă, dar Trangoil Lannec i-o luă înainte: 

— Fraţii mei, fetele palide, mi-au făcut cinstea să primească 
găzduirea mea. 

Tinerii se înclinară în tăcere. 

— Bine, făcu Ulmen. Oricare va fi to/do ales de muruchi, îi voi 
considera drept oaspeţii mei. 

— Va suntem recunoscători pentru bunăvoința voastră, 
răspunse Buffalo Bill. 

Ulmenul, după ce-şi lua binete de la cei doi tineri, se apropia 
de cadavrul tatălui său şi ceremonia începu. Araucanii nu sunt un 
popor lipsit de crezuri; dimpotrivă, credinţa şi religia lor au 
temelii cărora nu le lipseşte măreţia. N-au nici o dogmă, dar 
recunosc două principii: acela al binelui şi al răului. Primul, numit 
Pillian, e creator, al doilea Guecubu, e zeul distrugător. Guecubu 
e în luptă veşnică cu Pillian, căutând să turbure armonia lumii şi 
să distrugă ceea ce există. 

Afară de aceste două divinităţi principale, araucanii mai 
socotesc un număr considerabil de zeități de a doua mână, care-i 
ajută pe Pillian şi Guecubu, în lupta ce o duc. Ei cred în 


nemurirea sufletului si deci într-o viaţă viitoare, unde războinicii 
care se disting pe pământ vânează pe câmpiile veşnice, 
înconjurați de toţi aceia iubiţi de ei. Ca mai toate naţiunile 
americane, araucanii sunt foarte superstitiosi. 

La un semn al lui Curumilla, războinicii se depărtară, ca să 
facă loc femeilor care înconjurau cadavrul, apoi toţi începură să 
cânte, pe un ton plângăcios, vitejiile răposatului. 

După o oră, toată lumea începu să păşească în urma. 
cadavrului, dus pe umeri de patru din cei mai renumiţi luptători 
ai tribului şi se îndreptară spre un colnic unde i se făcuse din 
vreme o groapă. Indárátul lor veneau femeile care aruncau, pe 
urmele lăsate de cei patru, pumni întregi de cenuşă caldă. 
Aceasta, pentru că dacă i-ar veni gust sufletului să reintre în 
corp, să nu mai regăsească urmele care i-ar duce în to/doul său, 
unde ar putea tulbura liniştea urmaşilor săi. 

Când cadavrul fu coborât în groapă, Curumilla, gâtui câinii şi 
caii tatălui său, iar hoiturile fură aşezate lângă dânsul, pentru că 
şi pe lumea cealaltă să poată vâna cu ei. Apoi, cum răposatul 
fusese un războinic renumit, deasupra lui se îngrămădiră o 
sumedenie pietre în formă de piramidă. 

Rudele şi prietenii se înapoiară în sat dansând şi cântând. 
Urmă apoi un praznic atât de îmbelşugat, încât puţin după aceia, 
toţi conmesenii zăcea pe jos, beti turtă şi cu burtile pline. 

Cum călătorii erau foarte osteniti Trangoil Lannec, ghicindu-le 
dorinţa se oferi să-i conducă la to/dou/ său, lucru ce băieţii 
încuviinţară în cea mai mare grabă. Indianul era unul din şefii cei 
mai iubiţi şi respectaţi ai tribului, aveau vreo trei femei, căci la 
moluchoşi poligamie e îngăduită. Când un indian doreşte să se 
însoare cu o femeie, el se declara părinţilor acesteia şi fixează 
numărul animalelor pe care le va dărui: odată aceste condiţii 
acceptate, el vine cu vreo câţiva prieteni şi răpeşte fata, o 
aruncă pe crupa calului alături de el şi timp de trei zile rămâne 
ascuns cu dânsa în pădure. 

A patra zi revine, gâtuie o viticá în faţa colibei tatălui 
logodnicei sale. Şi serbările căsătoriei încep. A 

Răpirea şi jertfa tin loc de act de stare civilă. In felul acesta, 
un Aucas poate să se căsătorească cu câte femei doreşte şi 
poate să le hrănească. 

Prima femeie poartă titlul de unemdomo şi e cea mai în cinste, 
ea are conducerea gospodăriei. Toate femeile locuiesc în acelaş 
toldo, dar în camere separate. Fiecare se ocupă cu creşterea 


copiilor lor, cu tesutul ponchourilor din lána luatá de la 
Guanaccos si Chilihueques si gáteste máncarea preferatá a 
soţului ei. 

Căsătoria e sfântă, iar adulterul e crima cea mai mare; 
bărbatul şi femeia care-l comit, pot fi ucişi de soţ sau de rudele 
lui, dar îşi pot răscumpăra viaţa în schimbul contribuţiei ce o 
fixează soţul înşelat. Când un Aucas trebuie să lipsească din sat, 
nevestele şi le încredinţează rudelor sale şi dacă la înapoiere 
poate dovedi necredinta lor, are dreptul să ceară orice. Aşa că, 
vá inchipuiti cu cât interes sunt supravegheate. Aceste asprimi 
nu privesc decât femeii maritale. Celelalte se bucură de cea mai 
mare libertate. 

Cei doi tineri aruncaţi de soartă în mijlocul acestor moravuri 
ciudate, nu înțelegeau nimic din această frământată existenţă 
indiană. 

Intr-o seară, pe când Luis se pregătea să viziteze bolnavii din 
tolderii, pe care căuta să-i îngrijească într-atât cât îi îngăduiau 
slabele sale cunoştinţe medicale. Curumilla se infátisá înaintea 
celor doi tineri, pentru ca să-i poftească la un cahuin ce urma să 
aibe loc, cu prilejul alegerii noului machi. De obicei, vrăjitorul 
trebuie să fie o femeie: dacă e un bărbat, el trebuie să pună pe 
dânsul un costum femeiesc, pe care îl păstrează tot restul vieţii. 
După, un număr considerabil de discursuri, în locul fostului machi 
se alesese un bătrân blajin şi serviabil, care, în timpul lungii sale 
vieţi nu căpătase decât prieteni. 

După serbare, avu loc o masă foarte îmbelşugată. 

Cap. 22 
Lamuriri 


Primele zile, dupá plecarea color doi tineri, trecurá lipsite de 
incidente; Dona Rosario, se închidea în camera ei şi stătea mai 
tot timpul singură. 

Don Tadeo; absorbit cu desăvârşire de înaltele sale planuri 
politice, o vedea foarte rar. Faţă de dânsul, fata părea veselă, 
dar suferea şi mai mult de trebuinta de a şi ascunde în fundul 
inimii răul care o rodea. 

Avea abia, 16 ani, dar părea mult mai bătrână. 

Pe părinţii ei, nu-i cunoscuse; îşi amintea doar de caldele 
sărutări ale unei femeii, care nu putea fi decât mama ei. Toată, 
viaţa ei era un şir lung de necazuri si tristeti. 

Singura, persoană care se ataşase de dânsa, era Don Tadeo, 
care o supraveghea cu mare dragoste, dar gentilomul era un om 
prea serios pentru a înţelege care sunt toate lucrurile atât de 
folositoare pentru educaţia unei tinere fete. Vizitele lui Don 
Tadeo, erau întotdeauna foarte misterioase pentru dânsa. Uneori 
fără motiv aparent, o lua cu dânsul, după ce îi schimba, mai întâi 
numele, alteori, o trimitea departe, aşa cum făcuse atunci când o 
expediase la Paris. Fata încercă, adeseori, prin întrebări 
meşteşugite, să afle pricinile acestei vieţi nomade, zadarnic însă. 
Don Tadeo rămânea mut ca un peşte. 

Intr-o zi, doar, după ce o privise mult timp cu tristeţe, 
imbratisand-o îi spuse: 

— Sărman copil, n-avea nici o grijă! Voi ştii să te apăr 
împotriva duşmanilor tăi! 

Cine puteau fi aceşti duşmani? Ce aveau ei cu o biatá copilitá 
de 16 ani? Cu un copil care nu făcuse rău nimănuia? Aceste 
întrebări pe care Dona Rosario şi le punea mereu. Rămâneau 
veşnic fără răspuns pentru dânsa. 

Intr-o seară, Don Tadeo se înfăţişă înaintea ei. Lua un scaun, 

se asezá lángá dánsa si dupá ce o privi cu melancolie, fi spuse: 
— Am ati vorbi, Rosario! 
— Te ascult, prietene, ráspunse ea, surázánd. 
x 

Ca mai toate Statele Sudului, Chili, încovoiat de jugul spaniol, 
îşi câştigase neatârnarea mai mult graţie slăbiciunii fostului ei 
stăpân, decât prin propriile sale puteri. 

Generalul Bustamente, actualul ei ministru de război, nu visa 
altceva decât să devie şeful acestui stat. Infăptuirea acestei idei, 
nu era cu neputinţă, căci avea partizani destui. Dar scopul lui 
adevărat era să devină stăpânul unei întregi confederaţii de 
státulete sud-americane; cu alte cuvinte conducătorul întregei 
Americi de Sud. Un singur popor se putea împotrivi planului său: 
araucanii. Această mică naţiune nu s-ar fi lăsat, cu una, cu două, 
supusă de chilieni. Generalul se hotărî deci să vorbească cu 
marele toquí araucanian, pe care să-l cointereseze scopului său: 
acela de a face din Chili, Araucania şi Bolivia, o naţiune mare şi 
puternică, rivala Statelor Unite. 

Din nenorocire, generalul n-avea stofa unui „om mare”, căci el 
era pur şi simplu, un soldat ajuns, ignorant, crud şi care nu se 
îndoia de nimic. Pe toate punctele teritoriului chilian, se formau 
asociaţii tainice. Cea mai de temut, era aceia a „lnimilor 
întunecate”. Conducătorii acelei asociaţii, erau oameni 
inteligenţi, instruiți, mai toţi cu studii făcute în Europa. 

Indatá ce se proclamă neatârnarea chilienilor, asociaţiile 
secrete, nemaiavând scop de viaţă, dispărură. Una singură 
rămase: aceia a „Inimilor întunecate”, care înţelegea că misiunea 
lor, departe de a fi sfârşită, de abia începea. Poporul chilian 
trebuia cultivat, trebuia să fie făcut demn de locul ce i se dăduse 
printre statele sud-americane. 

„Inimile întunecate”, îşi continuată deci misiunea, luptând fără 
încetare împotriva celora care voiau să îngenuncheze poporul, 
răsturnându-i de acolo unde nu le era locul. Cu toate urmăririle 
poliţiei, membrii asociaţiei scăpau, fără a fi prinşi şi dacă vreunul 
cădea, murea cu fruntea sus, încrezător în viitor şi în înflorirea 
patriei lor. 

Lecuirea Generalului Bustamente cam necăji „Inimile 
întunecate”, dar Don Tadeo le redădu curajul, revenind, din nou, 
în fruntea asociaţiei. 

Cât de mare fu îndemânarea generalului pentru reuşita 
planurilor sale „Inimile intunecate” îl ghiciseră: acum 

supravegheau cu grijá toate demersurile sale, cáci provedeau cá 
momentul când duşmanul lor îşi va lepăda masca, nu este 
departe. Astfel aflară şi de plecarea lui spre Valdivia. De ce 
pleca, oare spre Valdivia. Atunci când aici nu se vinde case încă 
bine? 

Trebuiau s-o afle cu orice preţ. 

Intr-o consfătuire ce avu loc, imediat, se luară toate măsurile 
trebuincioase: „Regele Tenebrelor” plecă imediat spre Valdivia. 
Spre a putea la un moment prielnic, să ia iniţiativa împotrivirii. 
De îndată ce „Inimile intunecate” se răspândiseră care încotro, 
don Tadeo reveni la Dna Rosario. 

— Trebuie să-ţi spun ceva neplăcut. Treburi urgente má 
cheamă la Valdivia. 

— Şi vrei să mă laşi singură aici? 

— Nu, vreau să vii cu mine. 

— Ce bine îmi face. Când plecăm? 

— L-a răsăritul soarelui. 

— Voi fi gata, răspunse fata, intinzandu-i fruntea.. 

Don Tadeo se retrase, iar tânăra fată începu îndată să-şi facă 
pregătirile de plecare. 

Cap. 23 
Chingana 


Don Tadeo, întovărăşit, de Dona Rosario si de don Gregorio, 
ajunse la Valdivia în a saisprezecea zi a plecării sale. Deoarece 
era ora 3 după amiază, cei doi gentilomi ar fi putut foarte uşor să 
pătrundă în oraş; întrucât aveau încă acolo multe cunoştinţe care 
i-ar fi putut vedea, lucru ce dăuna misiunii lor tainice - iar pe de 
altă parte Don Tadeo ştiind că mai toţi agenţii guvernului 
primiseră, ordinul să-l aresteze oriunde s-ar afla, se fofilară 
nevázuti prin ulicioare dosnice, îndreptându-se spre mănăstirea 
Ursulinelor. Stareta, fiind o rudă de-a lui Don Tadeo, o primi cu 
mare bucurie pe Rosario, care acceptă cu plăcere să rămâie 
acolo, găsind că aici se află la adăpost de duşmanii ei nevazuti. 

Despartindu-se de ea, don Tadeo se grăbi spre o casă din 
Dalle San Xavier, unde îl aştepta Gregorio, care nu-i insotise la 
mănăstire, pentru ca micul lor grup să nu fie văzut de cineva. 

— Ei? 

— E în siguranţă, răspunse don Tadeo, suspinând. 

— Generalul Bustamente e aici. Şi ştii cine-l întovărăşeşte? 

— Călăul! ironiză don Tadeo. 

— Aproape. Linda e cu el! 

Şeful „Inimilor întunecate” păli. 

— Mereu această femeie! Nu te înşeli, oare? 

— Am văzut-o cu ochii mei. 

Don Tadeo începu să se plimbe agitat prin cameră. 

— Eşti sigur că pe dânsa ai văzut-o? 

— Mă îndreptam încoace, când deodată, auzind zgomot de 
copite, o văzui pe Linda escortată de doi /anceros. Un altul 
conducea doi catâri incárcati cu bagaje. 

— Demonul ăsta se înverşunează deci să fie mereu pe urmele 
mele? 

— Prietene, în drumul nostru trebuie să nimicim orice piedică. 

— Vrei să ucizi o femeie? se înspăimântă gentilomul. 

— Nu am spus asta, dar trebuie s-o punem în neputinţă de a 
ne cásuna vreun rau. Adu-ti aminte ca noi suntem „Inimile 
întunecate” şi că deci, trebuie să fim fără milă. 

— Tăcere! murmură don Tadeo. 

In acest moment se auziră, de afară, două lovituri, apoi uşa se 
deschise şi în pervaz apăru capul lui don Pedro. 

— Ce doreşti d-ta? întrebă don Gregorio, rece. 

— Domnule, răspunse don Pedro, tocmai sosesc din Santiago. 
La plecarea mea din Santiago, un bancher, la care am depus şi 
eu ceva, mi-a înmânat aceste trate, printre care şi aceasta pe 
numele lui Don Gregorio Perlata. 

— Eu sunt. Puteţi să mi-o daţi în toată liniştea. 

— După cum vedeţi, trata este pentru 23 de uncii. 

— Ingaduie-mi atunci s-o examinez.. 

Don Gregorio se apropie de făclie, privind cu atenţie acceptul 
şi-l băgă în buzunar apoi scoase nişte bani dintr-un sertar. 

— Poftim cei 23 de uncii. 

Spionul îi numără şi băgă unciile în buzunar, apoi se retrase 
vădit dezamăgit. 

— Omul acesta o mielul care suge la două oi, e un spion al 
generalului. 

— Ştiu. Am asupra mea dovezile trădării lui. Până astăzi am 
avut nevoie de el, dar acum poate să ne dăuneze. Trebuie să-l 
distrugem. 

Don Gregorio scoase din buzunar acceptul adus de don Pedro 
şi i-l arătă lui don Tadeo. 

— Priveşte! 

La prima vedere, acceptul părea la fel ca şi celelalte, dar în 
vreo două, trei locuri, penita, prea tare fără îndoială, 
încălecându-şi braţele, scuipase o serie de punctişoare negre, 
dintre care vreo câteva erau aproape imperceptibile. 

Se părea că aceste puncte au o oarecare însemnătate, căci de 
abia ce le văzu şi Don Tadeo îşi apucă mantaua. 

— Dumnezeu e cu noi! spuse el. Trebuie să mergem acolo fără 
întârziere. 

— Asta e şi părerea mea, ráspunsese don Gregorio, care 
apropie acceptul de făclie prefăcându-l în cenuşă. 

Cei doi bărbaţi îşi luară câte un pumnal şi două pistoale pe 
care le ascunseră sub haină - cei doi conspiratori îşi cunoşteau 
prea bine ţara, pentru ca să neglijeze această prevedere; îşi 

traserá pălăria peste ochi si coborâră în stradă. 

Merseră astfel multă vreme, întorcând capul din când în când 
spre a vedea dacă nu sunt urmăriţi, adâncindu-se din ce în ce 
mai mult în cartierele mărginaşe ale oraşului. 

Insfársit, se opriră înaintea unei case de dubioasă aparenţă, 
de unde scăpa zgomotele acordului unei melodii. 

Era o chingana. Cuvântul acesta n-are traducere în româneşte. 
Chingana scapă oricărei descrieri. Inchipuiti-vá o cameră joasă, 
cu zidurile afumate, cu pământul bătătorit de paşii numeroşilor 
vizitatori. In mijlocul, acestei săli, luminată doar de o candelă, 
patru indivizi stau la o masă. Doi din ei chinuie nişte chitare 
văduvite de coarde, al treilea bate toba pe o masă şchioapă, iar 
al patrulea scoate sunete foarte neplăcute dintr-o trestie de 
bambu. Toată gălăgia aceasta infernală are ca scop să atáte 
dansatorii, care iau cele mai lascive şi necuviincioase poziţii 
văzute vreodată. Spectatorii bat din palme, aplaudă 
entuziasmați. Chelnerii aleargă asudati de colo până colo, iar 
consumatorii, cu cât beau mai mult, cu atâta le e sete. 

Uneori se întâmpla ca să se apuce strâns de chică, atunci 
cutitele apar din teacă, iar ponchourile încolăcite pe braţ, 
înlocuiesc scutul; muzica tace, se face cerc în jurul luptătorilor, 
iar dacă vreunul din ei cade, e aruncat pe uşă afară, muzica îşi 
reia activitatea, dansul reîncepe şi nimeni nu se mai gândeşte la 
sângele curs. 

Şeful „Inimilor întunecate” şi tovarăşul lui, se opriseră înaintea 
unei astfel de bojdeuci şi nu şovăiră să intre, după ce îşi 
ascunseră bine, cu mantaua, faţa şi ochii. Trecură neobservati 
până în fundul sălii, unde se afla pivnita în care dispărură curând. 

Coborâră vreo zece trepte şi se găsiră în faţa unui om care 
părea că orânduieşte nişte butoaie şi care le spuse fără să pe 
deranjeze: 

— Vreti aguardiente de pisco, mescal, sau chicha? 

— Nici unul, nici altul. Vrem vin din Franţa. 

Omul se ridică în picioare, împins parcă de arcuri nevăzute. 

Cei doi aventurieri îşi puseseră masca. 

— Alb sau roşu? 

— Roşu ca sângele. 

— Din ce an? 

— Acela din 5 Aprilie 1817. 

— Atunci veniţi pe aici, răspunse omul, făcând o respectuoasă 
plecăciune. Vinul pe care mi-l cereti e foarte scump şi-l tin într-o 

pivnitá cu totul separatá. 

— Pentru a putea fi báut de Sfántul Martin, ráspunse don 
Tadeo. 

Omul, care părea că nu aşteaptă decât acest răspuns, apăsă 
peretele uşurel şi o piatră maro, cubică, se învârti; în balamale, 
lăsând lui loc de trecere. Conspiratorii trecură pe acolo, apoi 
piatra. Reveni în poziţia ei obişnuită. 

În chingana, strigătele, cântecele şi muzica deveniseră de-o 
mare intensitate. Petrecerea era în toi. 

Cap. 24 


Cei doi Ulmeni 


În starea de anarhie în care se găsea Chili în epoca în care se 
petrece povestea noastră, partidele politice erau foarte, 
numeroase; fiecare lucra în umbră, încercând să pună mâna pe 
pubere. Generalul Bustamente, aşa precum am mai spus-o, nu 
visa altceva decât o confederație care să rivalizeze cu Statele 
Unite, care, deşi puţin cunoscute în vremea aceea, făgăduiau 
totuşi că vor deveni acea putere care sunt azi. 

„Inimile întunecate”, singurii adevăraţi patrioţi ai acestei 
nenorocite ţări, voiau ca guvernul să adopte măsuri ceva mai 
democratice, neintelegand să-l răstoarne printr-o revoluţie care 
nu putea decât să dăuneze. 

Pe lângă generalul Bustamente şi „Inimile întunecate”, se mai 
afla un partid cu mult mai puternic decât primele două. Acest 
partid era reprezentat de Antihanuel, cel mai important toquí al 
Confederaţiei araucaniene. 

Am spus că poziţia geografică a acestei mici republici 
neîmblânzite este astfel plasată, încât împarte în două teritoriul 
chilian. Poziţia aceasta îi dădea lui Antihanuel o putere grozavă. 

Republicanii şi partizanii lui Bustamente înțelegeau ce ajutor 
nepretuit ar fi pentru ei dacă l-ar atrage pe Antihanuel de partea 
lor, căci, cu ajutorul fioroşilor soldaţi ai acestuia, izbânda ar fi 
fost sigură. Dar, atât Bustamente, cât şi „Regele Tenebrelor”, nu 
căpătară ajutorul cerut şi iată pentru ce: Antihanuel, pe lângă 
ura ce o mostenise de la strămoşii săi împotriva oamenilor de 
rasă albă, de când fusese ale şef suprem, nu numai că visa 
neatârnarea desăvârşită a ţării sale, dar voia să cucerească şi tot 
teritoriul răpit altă dată de spanioli, să-i alunge pe aceştia, 
dincolo de Cordilierii Anzilor şi să redea naţiunii sale strălucirea 
de care se bucura înainte de năvălirea europenilor. Şi Antihanuel 
era omul care să poată duce la bun sfârşit, acest plan atât de 

patriotic. Dotat cu o mare inteligenţă, foarte îndrăzneţ, el nu se 
lăsa descurajat de nici o piedică. Crescut în Chili, Antihanuel 
vorbea la perfectie limba spaniolă, cunoştea, obiceiurile 
vrăjmaşilor şi graţie numeroşilor săi spioni răspândiţi pe întreg 
teritoriul, era la curent cu toate luptele politice din republică: 
aştepta doar clipa când duşmanii săi, obosiţi de necontenitele lor 
lupte, sleiti de puteri şi viaţă, vor fi distruşi de cetele sale 
răzbunătoare. Îi trebuia doar un motiv ca să-şi înarmeze oamenii, 
fără ca să fie suspectat de chilieni; acest motiv se ivi prin 
propunerile primite din partea generalului Bustamente şi a 
„Inimilor întunecate”. Nimeni nu-l mai putea suspecta, văzând, în 
timp de pace că se înarmează până în dinţi, deoarece, în petto, 
fiecare partid credea că indianul e cu el. Purtarea toquiului era 
deci foarte îndemânatecă, căci astfel, el îi lăsa pe toţi să spere. 

Şi Antihanuel aştepta liniştit clipa când lupta va începe. 

A doua zi dimineaţa, desteptándu-se, Linda îşi începu 
pregătirile de plecare. 

— Sora mea ne părăseşte? întrebă Antihanuel, dojenind-o. 

— Da, fratele meu ştie că trebuie să ajung cât mai curând la 
Valdivia. 

Şeful nu încerca s-o retie. Un surâs uşor îi lumina faţa. 

Când se urcă pe cal Dona Maria i se adresă toquiului: 

— Fratele meu mi-a spus că va veni şi el la Valdivia? 

Vorbi cu o indiferentă foarte bine jucată... 

— Da. Voi veni şi eu, surioară.. 

— Ne vom vedea, atunci? 

— Poate. 

— Trebuie! 

— Bine atunci. Sora mea poale sa plece; o voi revedea. 

Curând ea dispăru într-un nor de praf. 

Şeful reintră, gânditor în to/do. 

După aceea şeful îşi adună oamenii, alese vreo 20 de luptători 
pe care se putea bizui şi le porunci să se pregătească, deoarece 
peste o oră vor pleca. Deodată se auzi afară un mare tărăboi şi 
Antihanuel ieşi în prag. 

Doi străini călărind doi cai minunati, înaintau în tăcere spre el. 

Erau prietenii noştri, Buffalo Bill şi Don Luis. 

Părăsind satul Puelchilor, Buffalo deschise scrisoarea pe care i- 
o dăduse don Tadeo şi de ale cărei instrucţiuni trebuia să ia notă 
în ultimul moment. 

— Citeşte şi tu, Luis; te pomeneşti că scrisoarea asta este 

norocul pentru care am venit în America! 

Ca mai toţi îndrăgostiţii, Luis era foarte sceptic fata de orice 
lucru ce nu atingea dragostea lui, de aceia o înapoia clătind din 
cap. 

— Politica şi iar politica. 

— Adevărat, dar părerea mea este că aici politica e totul şi tot 
ea e cel mai bun mijloc de îmbogăţire. 

— Ca să-ţi mărturisesc sincer, dragă, mie puţin îmi pasă de 
„Inimile Intunecate” pe care nu le cunosc şi care ne-au făcut 
cinstea să ne primească şi pe noi printre iei. 

— Nu împărtăşesc părerea ta. Nu îi socotesc oameni deştepţi 
şi hotărâți. Intr-o zi, sau alta, vor izbándi. 

— Treaba lor. Dar ce ne priveşte asta pe noi? 

— Mai mult decât crezi. Sunt foarte hotărât ca de îndată ce-l 
vedem pe Antihanuel, să plecăm spre Valdivia, ca să luăm şi noi 
parte la întâlnirea ce ni sa dat. 

— Bine, dacă vrei tu aşa. Bagă însă de seamă că ne e capul în 
joc; dacă-l pierdem, eu îmi spăl mâinile de pe acum. 

— Voi fi prevăzător, caramba! râse Buffalo Bill. Capul e 
singurul meu lucru de preţ şi ţin foarte mult la el! Dar ce 
Dumnezeu, nu eşti deloc curios să vezi cum se joacă oamenii 
ăştia cu politica? 

— Ai dreptate. Văzându-i o să ne mai instruim şi noi oleacă. Să 
nu pierdem deci prilejul. 

— Bravo, aşa-mi place să te aud. Haide acum, că-l căutăm pe 
şeful acela temut şi să-i dăm scrisoarea. 

